Publication: Magyar Közlöny
Issue: MK-2003-137 (Year: 2003, Number: 137)
Era: 1990-2004
Section: a 26/2002. (II. 27.) Korm. rendeletekkel. Ennek megfelelõen a következõ intézkedések szükségesek:
Paragraph Index: 156

1. Állami támogatások A. Az állam a központi költségvetési forrásokból közvetlenül támogatja: — a nagy közlekedési infrastrukturális fejlesztéseket (autópálya, gyorsforgalmi utak, késõbbiekben európai uniós források igénybevehetõsége esetén társfinanszírozóként); — a vízpart-rehabilitációval összefüggõ kisajátításokat és kártalanítást; — a közmûfejlesztés állami fõmûveit; — a Velencei-tó–Vértes térségében a víz-, a települési, a környezetvédelmi és a természeti értékvédelmi kutatásokat; — a térségfejlesztési beavatkozások hatékonyságát megfigyelõ monitoring fejlesztését és mûködését; — a védett ingatlan kulturális örökség értékmentõ beavatkozásait. B. Az állam társfinanszírozóként a központi pályázati rendszereken keresztül támogatja: — a vízminõség védelmével összefüggõ legfontosabb beruházásokat; — az egyes környezetvédelmi, természetvédelmi beruházásokat; — az idõszakos vízhiány enyhítésére a Velencei-tó vízutánpótlását; — a települési vízellátási és a csatornázási beruházásokat; — a vállalkozások, az idegenforgalmi beruházások, a komplex szolgáltatások fejlesztését; — az agrár ágazat fejlesztését; — az önkormányzati feladatok ellátását szolgáló beruházásokat; — a kulturális örökség védelmével összefüggõ beruházásokat; — a védett ingatlan kulturális örökségfejlesztésével öszszefüggõ beruházásokat; — a minõségi turisztikai kapacitás fejlesztése érdekében az állami tulajdonban lévõ ingatlanok hasznosítását; — a vízminõség-védelmi vízrendezést; — a tározó rekonstrukciós programot. C. Az állam decentralizált formában támogatja: — a térségi fejlesztési elképzelések megvalósítását a Közép-dunántúli régió, a Fejér megye és az érintett kistérségek rendelkezésére bocsátott forrásokból.

Source: https://magyarkozlony.hu/hivatalos-lapok/4067bf86db21e3fb10916c370917d1907386de00/dokumentumok/aac60ca3eab6df494f7b9050541646f0c5ccbb75/letoltes